Publication: Magyar Közlöny
Issue: MK-2010-48 (Year: 2010, Number: 48)
Era: contemporary
Section: A 9/2002. (IV. 9.) IM rendelet 93. §-t követõen a következõ IV/A. és IV/B. Fejezettel egészül ki:
Paragraph Index: 468

(5) A bv. elõadó az összbüntetésrõl kiállított értesítõlappal együtt a végrehajtásra kerülõ foglalkozástól eltiltásra vagy jármûvezetéstõl eltiltásra vonatkozó II. jelzésû értesítõlapot a bv. intézetnek, a végre nem hajtandó foglalkozástól eltiltásra vagy jármûvezetéstõl eltiltásra vonatkozó II. jelzésû értesítõlapot a 93/B. § (2) vagy (3) bekezdésében megjelölt hatóságnak küldi meg. Foglalkozástól eltiltás és jármûvezetéstõl eltiltás végrehajtása pénzbüntetés vagy közérdekû munka átváltoztatása és felfüggesztett szabadságvesztés végrehajtásának elrendelése esetén 93/F. § (1) Az a bíróság, amely a pénzbüntetést vagy a közérdekû munkát szabadságvesztésre változtatta át vagy a próbaidõre felfüggesztett szabadságvesztés végrehajtását elrendelte, a foglalkozástól eltiltásról, illetve a jármûvezetéstõl eltiltásról – két példányban – II. jelzéssel, /A és /B megkülönböztetéssel értesítõlapot állít ki, feltéve, hogy a foglalkozástól eltiltás, illetve a jármûvezetéstõl eltiltás tartama még nem telt le. Ha a bíróság az elítéltet a foglalkozás gyakorlásától, illetve a jármûvezetéstõl végleges hatállyal tiltotta el, II. jelzésû értesítõlapot kiállítani nem kell.

Source: https://magyarkozlony.hu/hivatalos-lapok/7ba03f51232a115932b86c8802d897407176fa8f/dokumentumok/ebbd4cc1bfc598d919c2ca9f91eb686837b82f72/letoltes